Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 59

11. évfolyam Önéletrajz, interjú, szerződés, konfliktus. Mintamodul Anyanyelv (11. évfolyam) Mindennapi élethelyzetek: a beszéd és írás kultúrája. Találkozások A modul célja: A mindennapi életben előforduló interakciókban való megfelelő kommunikáció bemutatása és gyakorlása. Időkeret: 10 óra Módszertani ajánlás A lépések és tevékenységek oszlop sugallja a módszertani javaslatot: minél több cselekvés, kipróbálás jellemezze a modult. A megcélzott készségek kialakítása elsősorban saját élményű módon lehetséges. A tradicionális didaktikával szemben ajánlott az élménytől elindulni az értelmezés és az elméleti magyarázat felé. A modul a kerettantervben különböző helyeken szereplő egységek tematikus szervezését kínálja, így értelemszerűen azok időkeretében valósítható meg. Lépések, tevékenységek Kapcsolódások Munkaformák, módszerek Eszközök 1. Egymás köszöntése Indításként dramatikus helyzetekben a megfelelő megszólítás formáját gyakorolhatják a tanulók: tegezés-magázás-önözés, formális és informális kapcsolatok, térközszabályozás személyes találkozási helyzetekben. Kiemelt kompetenciák Információkeresés, -gyűjtés, -feldolgozás, kritikus és etikus alkalmazás. Egyéni és csapatmunkában történő munkavégzés. Kritikus és kíváncsi attitűd, kreativitás. Saját nézőpont összevetése mások véleményével. Kulcskompetenciák A hatékony, önálló tanulás: a saját tanulási stratégia fejlesztése. Szociális és állampolgári kompetencia: együttműködés, tolerancia, önismeret. Idegen nyelvi kompetencia: a nyelvek, kultúrák közötti kommunikáció iránti A diákok először olyan helyzeteket mutassanak be, amikor egymással találkoznak (utcán, iskolába). Ki mit mond és csinál? Majd játsszanak el olyan helyzetet, ahol egyikük valamilyen szolgáltatási helyzetben van (eladó, szerelő stb.). Utána próbálják ki a találkozást egy hatósággal (rendőr, hivatal). Végül kiscsoportban kreáljanak találkozási helyzeteket, és játsszák el azokat. A többi csoport feladata eltalálni, hogy kik találkoztak. A vállalkozó kedvűek „találkozzanak” idegen nyelven, esetleg halandzsanyelven. A tanár minden szituáció után tartson megbeszélést, és flipcharton rögzítsék, hogy mi volt a helyzet, mit mondtak a Foglalkozások, pozíciók jelzésére alkalmas ruhadarabok: fehér, barna, kék köpeny; nyakkendő, zakó, szakadt trikó vagy nadrág, munkaruha, szerszámos doboz, egy szál virág stb., amelyekből szituációkra és viszonyokra lehet következtetni. Flipchart- vagy csomagolópapír, filctoll, gyurmaragasztó érdeklődés és kíváncsiság. szereplők köszöntésként, és milyen távolságra voltak egymástól. Szükség szerint a tanár korrigálja a megoldásokat. 2. Kérdezéstechnika Az interaktív helyzetekben való megfelelő viselkedés egyik fontos eleme az információkérés vagy az érzelmi azonosulás eszköze, a kérdés. Kiemelt fejlesztési feladatok Énkép, önismeret A tanulás tanítása Felkészítés a felnőttlét szerepeire Műveltségi területek Magyar nyelv és irodalom Életvitel és gyakorlati ismeretek Informatika Mi történik a találkozás után? HOGY VAGY? Csoportos beszélgetés arról, hogy miért kérdezzük ezt a kérdést? Mi rá a válasz és miért? A tanulók kiscsoportban írják össze azokat a kérdéseket és helyzeteket, amikor tényleg meg akarják tudni, hogy valaki hogy érzi magát. Tanári segítséggel osztályozzák a kérdéseket aszerint, hogy azok zárt vagy nyitott kérdések. Ezután kiscsoportokban adott kérdéseket fordítsanak át másik típusúvá (a nyitottakat zárttá és fordítva). Flipchart- vagy csomagolópapír, filctoll, gyurmaragasztó. 3. Információkérés a gyakorlatban A tanulóknak valóságos helyzetekben kell gyakorolniuk azt, amit tanultak, majd utána meg kell állapítaniuk, hogy legközelebb mit kell ugyanúgy, illetve másként tenniük hasonló helyzetben. Párokban menjenek el boltokba, áruházakba, hivatalokba egy-egy feladattal (keressenek vagy tudjanak meg valamit). A feladatokat célszerű differenciáltan, különböző nehézségi fokozatban meghatározni. Előtte írják meg kérdéseiket. Utána mondják el tapasztalataikat nagycsoportban, tanári vezetéssel. – 4. Érdekérvényesítés, asszertív kommunikáció Az érvelés, mások meggyőzése, a saját érdekek érvényesítése alapvető készség a mindennapi életben. Elsődleges az igény, az érdek megfogalmazása önmaguk számára, majd ennek kifejezése a környezetnek. Kiscsoportos gyűjtőmunka: „Azt utálom, ha ilyenek velem” címmel. A tanulók írják össze a számukra kellemetlen, idegesítő viselkedésmódokat. Flipchart- vagy csomagolópapír, filctoll, gyurmaragasztó. A tanár kérje meg a tanulókat, hogy szóljanak, ha ő vagy mások így viselkednek. Adott esetben ő is figyelmeztesse a tanulókat. A tanulók kiscsoportokra osztva játsszanak el egy érdekütközésre építő konfliktusjátékot (pl. tíz meghatározott emberből ki az a hat, akit elviszünk magunkkal, ha itt a világ vége stb.). A 4-5 fős csoportok válasszák ki először egyénenként, majd csoport konszenzussal a hat megmentendőt, ezután minden csoport delegáljon egy-egy embert akváriumhelyzetes vitára, ahol a küldötteknek kell megegyezniük egymással. A közös értékelésen beszéljék meg, mi történt, mit éreztek, mit tanultak a helyzetből. Kiscsoportban fogalmazzák meg igényeiket az iskolával/tanárral szemben. Írják le és tervezzék meg, hogy milyen módon fognak érvényt szerezni kívánságaiknak. 5. Értékelés Az értékelés nem a tanulók, hanem a modul történéseinek értékelése. Ez fontos mind a tanulók, mind a tanár tanulási folyamatai szempontjából. Az értékelés kezdetekor a tanár készítsen emlékeztető listát arról, hogy az egyes órákon mi történt, mit csináltak a tanulók. Utána nagycsoportba beszéljék meg, ki melyik eseményen érezte magát jól, és melyiken kényelmetlenül. Mi lehetett az oka? Minden tanuló írjon fel legalább három dolgot egy-egy post-it cédulára, amelyet fontosnak tart, Flipchart- vagy csomagolópapír, filctoll, gyurmaragasztó, post-it tömb. vagy amit megtanult a modulban. Ragasszák fel egy nagy lapra, és tanári segítséggel alkossanak halmazokat a cetlikből tartalmuk alapján. Mintaprojekt Klipkészítés A projekt célja: A tanulók tanulják meg a képi anyagok elkészítéséhez szükséges tervezési folyamatot, és legyenek képesek arra, hogy szövegkönyv készítésével szövegesen tudják megfogalmazni képi ötleteiket. A megvalósítás során a vélemények és alternatívák meghallgatásával fejlődjenek társas készségeik, érvelési technikáik. Időkeret: 15 óra Módszertani ajánlás A projektet célszerű a tanév olyan időszakára időzíteni, amikor a tanulók fáradtabbak az iskolai terhelés miatt (pl. november vége, vagy június), mivel végrehajtása ugyan nagy koncentrációt igényel, de lehetővé teszi a mozgásos feladatokat és az igény szerinti szünetek tartását. A projekt lényege a folyamat és az, hogy a tanulók a kezdettől a produktumig alkotószerepet kapjanak, azaz a film az ő elképzeléseiket tartalmazza. Az elkészült klip a társaknak és nekik tetsszen és legyenek képesek megfogalmazni a klip során bennük ébredt érzelmeket, gondolatokat. Lépések, tevékenységek Kapcsolódások Munkaformák, módszerek Eszközök 1. Mi az a „klip”? Televíziós zenecsatornák kínálatából öt-tíz film kigyűjtése. Néhány zenés klip megtekintése, beszélgetés arról, hogy milyen a jó és milyen a rossz klip. Kiemelt kompetenciák Egyéni és csapatmunkában történő munkavégzés. Kritikus és kíváncsi attitűd, kreativitás. Kiscsoportban videorészletek gyűjtése, majd közös megnézése. Nagycsoportos megbeszélés, flipcharton emlékeztető írása. Tévé és/vagy internet, képrögzítésre alkalmas adathordozó, flipchart, filctoll, gyurmaragasztó. 2. Egy jónak ítélt klip forgatókönyvének elkészítése a film alapján Számolják meg a tanulók, hogy hány vágásból áll a film, egyegy vágás milyen hosszú. Vágásonként egy-egy papírra írják le két oszlopban, hogy mi és milyen sebességgel történik, ki és mi látszik az előtérben és a háttérben. Igazi filmrészlet forgatókönyvének elolvasása, majd ennek alapján a választott klip leírásának pontosítása. Kiscsoportban. A rögzített filmek lejátszására és megnézésére alkalmas eszköz, A4-es lapok, íróeszközök, gyurmaragasztó. 3. Saját ötletek gyűjtése az elkészítendő klipre Döntés a filmötletről. Ötletroham. Flipchart, filctollak, gyurmaragasztó. 4. Forgatókönyv készítése az ötlet alapján Közben egy-egy részlet kipróbálása, eljátszása. Dramatikus módszerek. A4-es lapok, íróeszközök. 5. A klip nyersanyagának elkészítése, több variációban Vágás, szerkesztés. Digitális kamera, rögzítéshez és vágáshoz digitális eszközök. 6. Bemutató, kritikák megírása Saját nézőpont összevetése mások véleményével. Kulcskompetenciák A hatékony, önálló tanulás: a saját tanulási stratégia fejlesztése. Esztétikai-művészeti tudatosság és kifejezőképesség: az esztétikum mindennapokban betöltött szerepének megértése, művészi önkifejezés. Szociális és állampolgári kompetencia: együttműködés, tolerancia, önismeret. Kiemelt fejlesztési feladatok Énkép, önismeret A tanulás tanítása Felkészítés a felnőtt lét szerepeire. Műveltségi területek Magyar nyelv és irodalom Ember és társadalom Digitális lejátszóeszköz, projektor és filmvászon vagy képernyő. Számítógép, nyomtató, A4-es lapok. 7. A projekt közös értékelése. A tapasztalatok megbeszélése, az elvégzett munka értékelése. Flipchart, filctoll, gyurmaragasztó. Értékelés Az anyanyelvi kompetencia fejlesztésének középpontjában a szövegértés és szövegalkotás képessége áll. Ennek megfelelően az értékelés részint egyes fogalmak ismeretére, másrészt bizonyos készségekre, harmadrészt attitűdökre vonatkozik. Az attitűdök értékelése nem megszokott az iskolai gyakorlatban, és módszere alapvetően eltér a tradicionális osztályzástól. A fejlesztendő attitűd az anyanyelvi kompetencián belül a tanuló önmagához és az őt körülvevő világhoz való, különösen a társakhoz való viszonyt jelenti. Akkor sikeres a fejlesztés, ha a tanuló szubjektív értékelése önmagával és társas (formális és informális) kapcsolataival szemben átfedésben van a külső szemlélők értékelésével. Egyszerűbben: a tanuló olyannak látja saját magát és másokhoz való viszonyát, mint környezete. Az ehhez az állapothoz szükséges attitűd a saját maga változtatásának igénye és annak akarása. Az „igény” és „akarat” nem osztályozandó, de értékelhető. Ennek módja a rendszeres visszajelzés felkínálása a tanulónak a pedagógus és társai által. A visszajelzések gyűjtése és dokumentálása portfoliószerűen történhet, ugyanígy a tanuló reakcióinak és elhatározásainak rögzítése. Ez utóbbira ajánljuk a következő táblázat értelemszerű kitöltetését a tanulóval, pedagógussal és egy vagy néhány diáktárssal. Mit fogok ugyanúgy csinálni, mint eddig? (Mit szeretnék, ha ugyanúgy csinálnál, mint eddig?) Mit fogok másként csinálni, mint eddig? (Mit szeretnék, ha másként csinálnál, mint eddig?) Mit fogok elkezdeni, amit eddig nem csináltam? (Mit szeretnék, ha elkezdenél csinálni?) Mit fogok abbahagyni, amit eddig csináltam? (Mit szeretnék, ha abbahagynál, amit eddig csináltál? Az alábbi táblázat elsősorban az elvárt tudást és készségeket listázza minimálisan elvárható (megfelelt) és optimumszinten (kiválóan megfelelt). Ennek megfelelően a pedagógus a pedagógiai programban meghatározott módon értékelheti a tanulót szövegesen vagy skálázott módon, érdemjeggyel. Ha az értékelés érdemjeggyel történik, akkor is javasoljuk, hogy a pedagógus pontosan fogalmazza meg elvárásait és azokat a pontokat, amelyeknek a tanuló még nem felelt meg. Javasoljuk, hogy értékelésében kerülje a jelzőket és jelző értékű kifejezéseket, hiszen a „felületes”, „gondos”, „nem elég mély”, „ügyes” stb. kifejezések nem jelölik ki az önfejlesztés irányát. A tanuló munkájának, tudásának, képességeinek megfelelő szóbeli vagy akár írásos értékelésre jól alkalmazható az attitűdöknél ajánlott táblázat módosított változata. Ha nagyobb osztálylétszámmal kell dolgoznia a pedagógusnak, akkor érdemes az alábbi táblázatot blokkosítani, és több témakört együttesen értékelni, vagy nem minden tanulót minden témakörben értékelni. Témakör Fogalmak, összefüggések, algoritmusok

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes